	SKELBIAMAS KONKURSAS JURBARKO LOPŠELIO-DARŽELIO „NYKŠTUKAS“ DIREKTORIAUS PAREIGOMS UŽIMTI

	 
2026 m. gegužės 4 d. skelbiamas konkursas Jurbarko vaikų lopšelio-darželio „Nykštukas“ direktoriaus pareigoms užimti (pareiginės algos koeficientas – nuo 2,3363 iki 2,4797 (pareiginės algos bazinių dydžių priklausomai nuo turimo pedagoginio darbo stažo). Švietimo įstaigos vadovui keliami kvalifikaciniai reikalavimai ir pagrindinės pareigybės funkcijos nurodyti pareigybės aprašyme. (atsisiųsti čia).
Konkurso data – 2026 m. rugpjūčio 31 d. 10 val.
 
Pretendentai dokumentus Jurbarko rajono savivaldybės administracijos Teisės ir civilinės metrikacijos skyriui, adresu Dariaus ir Girėno g. 96, 74187 Jurbarkas, gali pateikti tiesiogiai, siųsdami juos elektroniniu paštu augenija.tamosaityte@jurbarkas.lt  arba registruotu laišku iki 2026 m. rugpjūčio 19 d., 17 val.

Pretendentai pateikia šiuos dokumentus*:
1. prašymą dalyvauti konkurse;
2. asmens tapatybę ir išsilavinimą patvirtinančių dokumentų kopijas;
3. gyvenimo aprašymą, parengtą Europass CV formatu lietuvių kalba;
4. vadovavimo švietimo įstaigai gaires, kuriose išdėstyti pretendento siūlymai dėl atitinkamos švietimo įstaigos, į kurios vadovo pareigas pretenduojama, veiklos (tikslų, prioritetų, jų įgyvendinimo būdų ir kt.), taip pat pretendento nuostatos apie vadovavimą ir vadovo vaidmenį. Gairėse turi atsispindėti pretendento gebėjimai atlikti pareigybės aprašyme nustatytas funkcijas. Vadovavimo švietimo įstaigai gairių apimtis neturi būti didesnė kaip 10 000 spaudos ženklų (iki 5 puslapių teksto);
5. Pretendento vadovavimo švietimo įstaigai kompetencijų vertinimo arba jam prilyginto vertinimo ataskaitos, išduotos Vadovavimo valstybinei ar savivaldybės švietimo įstaigai (išskyrus aukštąją mokyklą) kompetencijų vertinimo ir jam prilyginto vertinimo tvarkos aprašo, patvirtinto Lietuvos Respublikos švietimo, mokslo ir sporto ministro 2024 m. gegužės 7 d. įsakymu Nr. V-518 „Dėl Vadovavimo valstybinei ar savivaldybės švietimo įstaigai (išskyrus aukštąją mokyklą) kompetencijų vertinimo ir jam prilyginto vertinimo tvarkos aprašo patvirtinimo“, nustatyta tvarka (toliau – kompetencijų vertinimo ataskaita), kopiją. Kompetencijų vertinimo ataskaitoje nurodytas balų skaičius turi būti ne mažesnis kaip 8 balų*;
6. darbo stažą patvirtinančių dokumentų kopijas;
7. užsienio kalbos pagal Kvalifikacinių reikalavimų valstybinių ir savivaldybių švietimo įstaigų vadovams apraše nustatytus reikalavimus mokėjimo lygį patvirtinančio dokumento kopiją (-as). Kalbos mokėjimo lygį patvirtinančiame dokumente turi būti patvirtinta, kad tokį lygį asmuo yra įgijęs, ar lygis patvirtinamas išlaikytu atitinkamo lygio egzaminu (-ais);
8. dokumentų, liudijančių kitų kvalifikacinių reikalavimų atitikimą, kopijas (jeigu tokius dokumentus turi);
9. galima pateikti buvusių darbdavių rekomendacijas.

Pretendentai, kurie yra pateikę konkurso organizatoriui dokumentus dalyvauti konkurse, suderinę su vadovaujančiu Jurbarko vaikų lopšelio-darželio „Nykštukas“  asmeniu, iki atrankos: 
1. turi susipažinti su švietimo įstaigos veikla, poreikiais ir gali pristatyti švietimo įstaigos bendruomenei vadovavimo švietimo įstaigai gaires; 
2. gali lankytis švietimo įstaigoje (ne ilgiau kaip 3 darbo dienas), tiesiogiai arba nuotoliniu būdu bendrauti su darbuotojais, mokiniais (dalyvaujant mokytojams ar švietimo pagalbos specialistams)  netrikdydami švietimo įstaigos veiklos.
Nesilankymas švietimo įstaigoje nelaikomas nustatytos tvarkos pažeidimu ir pretendento vertinimui įtakos neturi.

Kita informacija
Pretendentas, pateikęs prašymą dalyvauti konkurse, vadovavimo švietimo įstaigai kompetencijoms įvertinti turi registruotis per 10 darbo dienų nuo konkurso paskelbimo dienos Nacionalinėje švietimo agentūroje (https://www.nsa.smm.lt/vadovu-ir-pedagogu-vertinimas/pretendentu-kompetenciju-vertinimas/).




* Pretendentai, turintys iki 2024 m. rugpjūčio 31 d. Nacionalinės švietimo agentūros išduotą galiojančią vertinimo ataskaitą, kurioje įvertintų kompetencijų balai nurodyti 5 balų sistemoje, kartu pateikia ir pažymą dėl kompetencijų balų sumos perskaičiavimo.
**Dokumentų originalai pateikiami tiesiogiai teikiant dokumentus arba konkurso dieną prieš pokalbį su pretendentu ir sutikrinti su kopijomis grąžinami. Jei konkursas bus vykdomas nuotoliniu būdu, dokumentų originalai sutikrinami konkurso organizatoriaus pasiūlytu būdu ir laiku iki atrankos. Pretendentams, nepateikusiems skelbime nurodytų privalomų dokumentų ar sutikrinant nustačius, kad pateikti dokumentų originalai neatitinka dokumentų kopijų, neleidžiama dalyvauti konkurse.
